*Specialist në Sektorin e Burimeve Njerëzore dhe Shërbimeve Mbështetëse, në Drejtorinë e Financës dhe Shërbimeve Mbështetëse, në Autoritetin Shtetëror për Informacionin Gjeohapësinor*

Në zbatim të Ligjit nr. 7961, datë 12.07.1995, të Kodit të Punës së Republikës së Shqipërisë, të ndryshuar, Ligjit nr. 72/2012 “Për Organizimin dhe Funksionimin e Infrastrukturës Kombëtare të Informacionit Gjeohapësinor në Republikën e Shqipërisë”, Vendimit nr. 147, datë 20.2.2013, të Këshillit të Ministrave, “Për miratimin e rregullores “Për organizimin dhe funksionimin e Autoritetit Shtetëror për Informacionin Gjeohapësinor’””, të ndryshuar dhe Urdhrit të Kryeministrit nr. 65 datë 19.05.2023 “Për miratimin e strukturës dhe të organikës së Autoritetit Shtetëror për Informacionin Gjeohapësinor”, Autoriteti Shtetëror për Informacionin Gjeohapësinor shpall konkurimin për 1 (një) vend të lirë pune në pozicionin:

* **Specialist në Sektorin e Burimeve Njerëzore dhe Shërbimeve të Mbështetëse, në Drejtorinë e Financës dhe Shërbimeve Mbështetëse, në Autoritetin Shtetëror për Informacionin Gjeohapësinor**

**DETYRAT DHE PËRGJEGJËSITË E POZICIONIT PËRMBAJNË POR NUK KUFIZOHEN NË:**

1. Harton, ndjek dhe zbaton kontratat me punonjësit e institucionit;
2. Plotëson dosjen e personelit me tërë elementët e saj të nevojshëm (fletë inventarin e dosjes së personelit dhe fletën prezantuese të dosjes), për çdo punonjës të institucionit, të cilat pasurohen vazhdimisht me të dhëna të reja, si: formularë vlerësimi, kualifikime apo trajnime të vazhdueshme, masa disiplinore, etj, në përputhje me legjislacionin në fuqi;
3. Ndjek zbatimin e procedurave të rekrutimit, tё masave administrative tё punonjësve deri nё procedurat gjyqësore;
4. Ndjek zbatimin e rregullave të etikës në funksion të arritjes së standardeve të parashikuara në ligjin nr. 9131, datë 08.09.2003 “Për rregullat e etikës në administratën publike” si dhe akteve të brendshme të ASIG;
5. Ushtron kompetencat e autoritetit përgjegjës në përputhje me përcaktimet ligjore përkatëse në fushën e parandalimit të konfliktit të interesave në ushtrimin e funksioneve publike dhe atë të deklarimit dhe kontrollit të pasurive, të detyrimeve financiare të të zgjedhurve dhe të disa nëpunësve publikë;
6. Identifikon nevojat për trajnim, të dala nga procesi i vlerësimit, bashkërendimit dhe njehsimit të planit të trajnimeve për stafin, brenda ose jashtë vendit;
7. Koordinon dhe monitoron procesin e realizimit të programeve të trajnimit duke vlerësuar efektivitetin e tyre;
8. Harton pyetësorë dhe instrumente të tjerë për vlerësimin e nevojave për trajnim dhe zhvillim profesional të punonjësve brenda institucionit;
9. Kontrollon, në mënyrë sistematike, prezencën e punonjësve në punë gjatë orarit;
10. Merr pjesë në strukturat e krijuara me urdhër të titullarit për realizimin e procedurave të prokurimit publik, sipas legjislacionit në fuqi.

**KËRKESA TË PËRGJITHSHME PËR KANDIDATËT**

* Të zotërojë diplomë “Master profesional” në Shkenca Juridike/ “Master profesional” në Shkenca Shoqërore.
* Të ketë të paktën 1 (një) vit eksperiencë pune;
* Të ketë eksperiencë në përfaqësimin e çështjeve, të natyrës civile ose administrative, në gjykatë;
* Të ketë aftësi në vendosjen dhe ruajtjen e marrëdhënieve efektive të punës me punonjësit, institucionet dhe publikun.
* Të ketë njohuri rreth ligjit "Për prokurimin publik", ligjit "Për rregullat e etikës në administratën publike", Konfliktin e Interesit, Të drejtën e informimit, etj;
* Të ketë aftësi të mira komunikuese dhe menaxhuese;
* Të ketë njohuri për parimet dhe praktikat administrative;
* Të ketë njohuri të programeve dhe aplikacioneve bazë të kompjuterit;
* Vlerësohen certifikimet për sa më lart.

**PAGA PËR POZICIONIN ËSHTË NË KATEGORINË (IV-2)**

**PARAQITJA E DOKUMENTEVE:**

Kandidati duhet të dërgojë brenda datës 03.09.2023, në Autoritetin Shtetëror për Informacionin Gjeohapësinor në adresën: Rruga “Papa Gjon Pali II” Nd. 2, H. 3, 1010, Tiranë ose në adresën e e –mailit info@asig.gov.al, këto dokumente:

* Kërkesë për aplikim
* CV
* Fotokopje të diplomës dhe listës së notave
* Fotokopje të librezës së punës
* Fotokopje të certifikatave të kualifikimit (nëse ka)
* Fotokopje të dëshmive të gjuhëve të huaja
* Vërtetimin e gjendjes gjyqësore
* Të paktën një letër rekomandimi
* Një numër telefoni si dhe adresën e plotë për t’u kontaktuar

Mosparaqitja e plotë dhe brenda afatit e dokumenteve sjell skualifikim të kandidatit.

Pas datës 03.09.2023 aplikantët të cilët kalojnë fazën e parë të vlerësimit do të njoftohen me e-mail për datën dhe orën e zhvillimit të intervistës.